Indhold

# Atn-funktion

Trigonometrisk funktion som returnerer arcus tangens på et numerisk udtryk. Returværdien er i området -PI/2 til +PI/2.

Arcus-tangensen er tangens-funktionens inversion. Funktionen Atn returnerer vinklen "Alfa", udtrykt i radianer med denne vinkels tangens. Funktionen kan også returnere vinklen "Alfa" ved at sammenligne forholdet mellem længden af vinklens modstående side og længden af dens hosstående side med vinklen i en retvinklet trekant.

Atn(vinklens modstående side/vinklens hosstående side)= Alpha

### Syntaks:

            Atn (Tal As Double) As Double

### Returtype

Double

### Parametre:

Tal: Ethvert numerisk udtryk, der repræsenterer forholdet mellem to sider i en retvinklet trekant. Funktionen Atn returnerer den tilsvarende vinkel i radianer (arcustangens).

For at konvertere radianer til grader, gang radianer med 180/pi.

grad=(radian*180)/pi

radian=(grad*pi)/180

Pi er her den faste cirkelkontant med den afrundede værdi 3,14159. Pi er en Grundliggende matematisk konstant.

### Fejlkoder:

5 Ugyldigt Procedurekald

### Eksempel:

            ' Følgende eksempel beregner for en retvinklet trekant
            ' vinklen Alfa fra tangenten på vinklen Alfa:
            Sub ExampleAtn
            ' afrundet Pi = 3,14159 er en foruddefineret konstant
            Dim d1 As Double
            Dim d2 As Double
                d1 = InputBox("Angiv længden på siden, der støder op til vinklen: ", "Tilstødende")
                d2 = InputBox("Angiv længden af den modstående side: ", "Modstående")
                Print "Alfavinklen er"; (atn (d2/d1) * 180 / Pi); " grader"
            End Sub

Relaterede emner

Cos-funktion

Sin

Tan